CELEX: 31988R2122
Language: el
Date: 1988-07-15 00:00:00
Title: Κανονισμός (ΕΟΚ) αριθ. 2122/88 της Επιτροπής της 15ης Ιουλίου 1988 που προβλέπει παρέκκλιση από τις διατάξεις του κανονισμού (ΕΟΚ) αριθ. 1528/78 περί λεπτομερειών εφαρμογής του καθεστώτος ενισχύσεως για τις αποξηραμένες ζωοτροφές, όσον αφορά τη διάρκεια ισχύος των πιστοποιητικών

Avis juridique important

|

31988R2122

Κανονισμός (ΕΟΚ) αριθ. 2122/88 της Επιτροπής της 15ης Ιουλίου 1988 που προβλέπει παρέκκλιση από τις διατάξεις του κανονισμού (ΕΟΚ) αριθ. 1528/78 περί λεπτομερειών εφαρμογής του καθεστώτος ενισχύσεως για τις αποξηραμένες ζωοτροφές, όσον αφορά τη διάρκεια ισχύος των πιστοποιητικών  

Επίσημη Εφημερίδα αριθ. L 186 της 16/07/1988 σ. 0031 - 0031

***** ΚΑΝΟΝΙΣΜΟΣ (ΕΟΚ) αριθ. 2122/88 ΤΗΣ ΕΠΙΤΡΟΠΗΣ  της 15ης Ιουλίου 1988  που προβλέπει παρέκκλιση από τις διατάξεις του κανονισμού (ΕΟΚ) αριθ. 1528/78 περί λεπτομερειών εφαρμογής του καθεστώτος ενισχύσεως για τις αποξηραμένες ζωοτροφές, όσον αφορά τη διάρκεια ισχύος των πιστοποιητικών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1117/78 του Συμβουλίου της 22ας Μαΐου 1978 περί κοινής οργανώσεως της αγοράς στον τομέα των αποξηραμένων ζωοτροφών (1), όπως τροποποιήθηκε τελευταία από τον κανονισμό (ΕΟΚ) αριθ. 3996/87 (2),  τον κανονισμό (ΕΟΚ) αριθ. 1417/78 του Συμβουλίου της 19ης Ιουνίου 1978 περί του καθεστώτος ενισχύσεως για τις αποξηραμένες ζωοτροφές (3), όπως τροποποιήθηκε τελευταία από τον κανονισμό (ΕΟΚ) αριθ. 1173/87 (4), και ιδίως το άρθρο 10 παράγραφος 3,  Εκτιμώντας:  ότι στο παράρτημα του κανονισμού (ΕΟΚ) αριθ. 1528/78 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1963/88 (6), προβλέπεται ότι τα πιστοποιητικά ενισχύσεως που χορηγούνται κατόπιν αιτήσεως, η οποία υποβάλλεται κατά τη διάρκεια της περιόδου από 1ης Μαρτίου μέχρι 31ης Οκτωβρίου κάθε έτους και εκείνα τα οποία χορηγούνται κατόπιν αιτήσεως που υποβάλλεται κατά τη διάρκεια της περιόδου από 1ης Νοεμβρίου μέχρι της τελευταίας ημέρας του Φεβρουαρίου του επόμενου έτους, ισχύουν μέχρι την 31η Οκτωβρίου του ιδίου έτους· ότι δεδομένης της αβεβαιότητας που επικρατεί στην αγορά είναι σκόπιμο να περιοριστεί προσωρινά η διάρκεια ισχύος των ζητούμενων πιστοποιητικών, για περιορισμένο χρονικό διάστημα από την ημερομηνία έναρξης της ισχύος του παρόντος κανονισμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αποξηραμένων Ζωοτροφών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από τις διατάξεις που αναφέρονται στο παράρτημα του κανονισμού (ΕΟΚ) αριθ. 1528/78, η διάρκεια ισχύος των πιστοποιητικών προκαθορισμού της ενίσχυσης για τα οποία η αίτηση υποβλήθηκε μεταξύ της ημερομηνίας έναρξης ισχύος του παρόντος κανονισμού και της 31ης Αυγούστου 1988, καθορίζεται σε τρεις μήνες από την πρώτη ημέρα του μήνα που ακολουθεί εκείνον κατά τον οποίο υποβλήθηκε η αίτηση.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Ιουλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 142 της 30. 5. 1978, σ. 1.  (2) ΕΕ αριθ. L 377 της 31. 12. 1987, σ. 35.  (3) ΕΕ αριθ. L 171 της 28. 6. 1978, σ. 1.  (4) ΕΕ αριθ. L 113 της 30. 4. 1987, σ. 13.  (5) ΕΕ αριθ. L 179 της 1. 7. 1978, σ. 10.  (6) ΕΕ αριθ. L 173 της 5. 7. 1988, σ. 9.